 Ọnụ Ọgụgụ 22  Ụmụ Izrel wee kwalie maa ụlọikwuu na mbara ọzara Moab, nakụkụ Jọdan nke ya na Jeriko cherịtara ihu.Belak nwa Zipọ wee hụ ihe niile Izrel mere ndị Amọraịt.Moab wee tụọ ha egwu nke ukwuu, nihi na ha dị ọtụtụ; Moab wee malite ịtụ ụmụ Izrel oké ụjọ.Moab wee gwa ndị okenye Midian, sị: Ìgwè mmadụ a ga-erichapụ ihe niile dị anyị gburugburu dị ka ehi si atachapụ ahịhịa ndụ nọhịa.O wee zigara Belam nwa Bio ndị ozi na Pitọ, nke dị nakụkụ Osimiri nke dị nala ụmụ ndị ya, ka ha kpọọ ya, sị: Lee! E nwere ndị si nIjipt pụta. Lee! Ha ekpuchiwo elu ala ruo ebe anya mmadụ pụrụ iru, ha nọkwa nso nihu m.Biko, bịa; bụọrọ m ndị a ọnụ, nihi na ha ka m ike. Ikekwe, m ga-enwe ike imeri ha, ka m wee chụpụ ha nala a; nihi na amaara m nke ọma na onye ị gọziri bụ onye a gọziri agọzi, onye ị bụrụ ọnụ bụkwa onye a bụrụ ọnụ.Ndị okenye Moab na ndị okenye Midian wee were ego ha ga-akwụ maka ịgba afa gawa, ha wee gakwuru Belam, gwa ya ihe Belak kwuru.O wee sị ha: Rahụnụ nebe a nabalị a, ihe ọ bụla Jehova gwara m ka m ga-aza unu. Ndị isi Moab wee soro Belam nọrọ.Chineke wee bịakwute Belam wee sị: Ole ndị bụ ndị a gị na ha nọ?Belam wee gwa ezi Chineke, sị: Belak nwa Zipọ, eze Moab, ziteere m ozi, sị,Lee! E nwere ndị si nIjipt pụta, ha ekpuchiwo elu ala ruo ebe anya mmadụ pụrụ iru. Bịa bụọrọ m ha ọnụ. Ikekwe, m ga-enwe ike ibuso ha agha wee chụpụ ha.Ma Chineke sịrị Belam: Esola ha gaa. Abụla ndị Izrel ọnụ, nihi na ha bụ ndị a gọziri agọzi.E mesịa, Belam biliri nụtụtụ wee gwa ndị Belak mere ndị isi, sị: Laanụ nobodo unu, nihi na Jehova ekweghị ka m soro unu gaa.Ndị isi Moab wee bilie bịakwute Belak, sị: Belam jụrụ iso anyị bịa.Otú ọ dị, Belak zipụrụ ndị isi ọzọ bụ ndị dị ọtụtụ karị, ndị a na-akwanyere ùgwù karịa ndị nke mbụ.Ha wee bịakwute Belam wee sị ya: Nke a bụ ihe Belak nwa Zipọ kwuru, Biko, ka ihe ọ bụla ghara igbochi gị ịbịakwute m.Nihi na aghaghị m ịkwanyere gị ùgwù nke ukwuu, m ga-eme ihe ọ bụla ị gwara m mee. Biko, bịa. Bụọrọ m ndị a ọnụ.Ma Belam zara ndị na-ejere Belak ozi, sị: Ọ bụrụ na Belak enye m ụlọ ya nke ọlaọcha na ọlaedo juru, agaghị m enwe ike ịda iwu Jehova bụ Chineke m wee mee ihe nta ma ọ bụ ihe ukwu.Biko, nọrọnụ ebe a nabalị a, ka m mara ihe ọzọ Jehova ga-agwa m.Chineke wee bịakwute Belam nabalị wee sị ya: Ọ bụrụ na ihe ndị ikom ahụ bịara bụ ịkpọ gị, bilie soro ha gawa. Ma, ọ bụ naanị ihe m gwara gị ka ị ga-ekwu.E mesịa, Belam biliri nụtụtụ wee dokwasị ihe o ji anọkwasị nelu nne ịnyịnya ibu ya wee soro ndị isi Moab gawa.Iwe Chineke wee dị ọkụ maka na ọ gawara; mmụọ ozi Jehova wee guzo nụzọ iguzogide ya. Ọ nọ nelu nne ịnyịnya ibu ya na-aga, mmadụ abụọ na-ejere ya ozi sokwa ya.Ịnyịnya ibu ahụ wee hụ mmụọ ozi Jehova ka o ji mma agha a mịpụtara amịpụta guzoro nụzọ; ịnyịnya ibu ahụ wee nwaa ịhapụ ụzọ banye nọhịa, ma Belam malitere iti ịnyịnya ibu ahụ ihe ka ọ laghachi nụzọ.Mmụọ ozi Jehova wee guzoro ebe ahụ o guzo nụzọ dị warara nke dị nagbata ubi vaịn abụọ, mgbidi e ji nkume wuo dị notu akụkụ, mgbidi e ji nkume wuo adịrịkwa nakụkụ nke ọzọ.Nne ịnyịnya ibu ahụ nọ na-ahụ mmụọ ozi Jehova, o wee dagide nahụ mgbidi ahụ, chigide ụkwụ Belam ná mgbidi ahụ; o wee tikwuo ya ihe.Mmụọ ozi Jehova wee gafere ọzọ ma guzoro nebe dị warara, nebe a na-enweghị otú a ga-esi tụgharịa gaa naka nri ma ọ bụ naka ekpe.Mgbe ịnyịnya ibu ahụ hụrụ mmụọ ozi Jehova, o bu Belam makpuru ala; Belam wee wee iwe dị ọkụ, o wee na-eti ịnyịnya ibu ahụ mkpara ya.Nikpeazụ, Jehova meghere ọnụ ịnyịnya ibu ahụ, o wee sị Belam: Gịnị ka m mere gị, nke mere i ji tie m ihe ugboro atọ a?Belam wee gwa ịnyịnya ibu ahụ, sị: Ọ bụ nihi na i mesoro m omume obi ọjọọ. A sị nnọọ na m ji mma agha, m gaara egbu gị!Nne ịnyịnya ibu ahụ wee sị Belam: Ọ bụghị mụ bụ nne ịnyịnya ibu gị nke ị na-anọkwasị kemgbe ndụ gị niile ruo taa? M metụla gị otú a mbụ? O wee zaa, si: Ee e!Jehova wee meghee anya Belam, o wee hụ mmụọ ozi Jehova ka o ji mma agha a mịpụtara amịpụta guzoro nụzọ. Ozugbo ahụ, o hulatara kpọọ isiala.Mmụọ ozi Jehova wee sị ya: Gịnị mere i ji tie nne ịnyịnya ibu gị ihe ugboro atọ a? Lee! Mụ onwe m pụtara iguzogide gị nihi na ụzọ gị na-emegide uche m.Nne ịnyịnya ibu a wee hụ m ma gbalịa isi nihu m pụọ ugboro atọ a. Cheedị ihe gaara eme ma a sị na o sighị nihu m pụọ! Nihi na ọ gaara abụ na mụ egbuwo gị onwe gị, ma m gaara ahapụ ya ndụ.Belam wee gwa mmụọ ozi Jehova, sị: Emehiewo m, nihi na amaghị m na ọ bụ gị guzo nụzọ izute m. Ugbu a, ọ bụrụ na ọ dị njọ nanya gị, ka m laghachi.Ma mmụọ ozi Jehova sịrị Belam: Soro ndị ikom ahụ gawa; ma ekwula ihe ọ bụla ọzọ ma e wezụga ihe m ga-agwa gị. Belam wee soro ndị Belak mere ndị isi gawa.Mgbe Belak nụrụ na Belam abịawo, ọ gara ozugbo izute ya nobodo Moab, nke dị nakụkụ mmiri Anọn, bụ nke dị na nsọtụ ókèala ahụ.Belak wee sị Belam: Ọ bụ na mụ ezighị ozi ka a kpọọ gị? Gịnị mere ị bịaghị hụ m? Ọ bụ na mụ enweghị ike nezie ịkwanyere gị ùgwù?Belam wee sị Belak: Abịala m ịhụ gị ugbu a. M nwere ike ikwu ihe ọ bụla? Okwu Chineke tinyere nọnụ m ka m ga-ekwu.Belam wee soro Belak gawa, ha wee rute na Kiriat-huzọt.Belak wee chụọ ehi na atụrụ nàjà ma zigara Belam na ndị isi, bụ ndị ya na ha nọ, ụfọdụ nime ha.O wee ruo nụtụtụ na Belak kpọọrọ Belam wee kpọgote ya na Bemọt-bel, ka o wee si nebe ahụ hụ ndị Izrel dum. 